Zapisnik

|  |  |
| --- | --- |
| Datum/vrijeme | 28.2.2018 16:00 h |
| Mjesto održavanja | Fakultet Strojarstva Računarstva i Elektrotehnike, Matice hrvatske bb, Mostar 88000 |
| Sazvao/pripremio | prof.dr.sc. Boris Milašinović |
| Sudjelovali | Studenti kolegija PI (2017./2018.) |
| Svrha | Prikupljanje informacija o korisničkim zahtjevima na aplikaciju |

Sadržaj

Glavna značajka ovog projekta je, po zahtjevu korisnika (jedna osoba, OPG, tvrtka...), vođenje evidencije nad poljoprivrednim gospodarstvom. Cilj je razviti sustav koji će olakšati pregled i kontrolu radova nad poljoprivrednim površinama, kontrolu nad domaćim životinjama u vlasništvu korisnika, obračun financija vezanih uz poljoprivredne djelatnosti, te lakše riješavanje administrativnih poslova. U aplikaciji je potrebno ostvariti niz funkcionalnosti kako bi se stvarnom korisniku omogućilo jednostavno korištenje sustava kao pomoć pri obavljanju radnji vezanih uz poljoprivredno gospodarstvo.

Sustav se sastoji od više ključnih komponenti koje su bitne za cjelokupnu kontrolu nad poljoprivrednim gospodarstvom. Omogućena je registracija u bazu svih poljoprivrednih površina u vlasništvu korisnika sa njihovim koordinatama, lokacijama, tipu zemlje, poljoprivrednim kulturama koje su posađene na toj zemlji. Vodi se evidencija poljoprivrednih radnji koje se obavljaju na poljoprivrednim površinama, uključujući datum početka i trajanje te radnje, te novčani iznos utrošen u taj rad (oranje zemlje, gnojidba, sadnja, rezidba, oprašivanje, berba...). U evidenciju također unosimo i svu mehanizaciju te alate koje koristimo na poljoprivrednim površinama (kombajni, tratkori, škare, motike itd.). Evidentiraju se cijena opreme, datum nabavka opreme, stanje u kojem je oprema nabavljena te trenutno stanje. Opremu korisnik može posuditi nekome i od nekoga te se i to mora evidentirati kao i vrijeme trajanja posudbe te cijena koju smo platili tj. zaradili od posudbe.

Svako korištenje opreme se zapisuje putem aplikacije u bazu sa parametrima lokacije korištenja te datuma i trajanja korištenja. Strojna oprema može doći do kvara te je potrebno evidentirati servisiranje i popravak iste opreme (oblik kvara, datum i mjesto kvara, cijena popravka itd.)

Sustav također vodi brigu o lakšoj pripremi izvještaja za nadležno administrativno područje, slanje i primanje potrebne dokumentacije, slanje poreznog izvještaja, regulacija zakona propisanih od strane nadležnog ministarstva, te cjelokupna obostrana administrativna komunikacija.

Potrebno je i evidentirati poticaj od strane države u smislu parcele na kojoj je dobiven te novčani iznos poticaja.

Korisnik također u svom vlasništvu može imati stočarsku granu gospodarstva u obliku farme, te sustav mora biti razvijen i za evidenciju i regulaciju tog segmenta. Svaka farma u vlasništvu korisnika bi, kao i poljoprivredna parcela, trebala imati svoju lokaciju zapisanu koordinatama, mjestu, općini i županiji. Životinje je potrebno evidentirati po vrsti, brojnosti, te ih označit markicama ili drugim sredstvom (ovisno o vrsti životinje) kako i nalažu zakoni na tom polju. Regulira se stočna hrana, datum, količina, brend proizvođača te cijena potrošena na kupnju hrane. Također treba voditi brigu o zdravstvenom stanju pojedine životinje. Ukoliko je životinja ubijena radi dobivanja mesnatih ili drugih proizvoda od iste, potrebno je evidentirati datum izvršavanja te radnje, količina ubijene stoke/peradi, te proizvodi dobiveni od istih životinja.

Mlijeko dobiveno od krava se prodaje u mlijekomatima, aparatima optimiziranim za prodaju mlijeka. Vlasnik mlijekomata je onaj korisnik na čijoj se farmi taj mlijekomat i nalazi. Ukoliko mlijekomat nije postavljen na farmi u vlasništvu nekog od korisnika, tada se njegov vlasnik evidentira kao osoba koja ga redovno nadopunjuje mlijekom te od prodaje mlijeka iz istog mlijekomata zarađuje novac. Svaki mlijekomat je potrebno evidentirati po lokaciji na kojoj se nalazi, kapacitetu mlijeka, datumu i vremenu punjenja i pražnjenja mlijekomata te količini mlijeka koju smo nadopunili tj. ispraznili iz mlijekomata. Evidentira se, naravno, i zarađen novac na mlijekomatu. Mlijeko je potrebno redovno mijenjati u mlijekomatu kako nebi došlo do kvarenja mlijeka, te bi korisnik trebao dobivati jasna upozorenja putem aplikacije ukoliko dođe do navedenog. Također bi trebalo obavijestiti korisnika ukoliko mlijeka u mlijekomatu nestane ili se mlijekomat pokvari. Samim time vodi se i evidencija o popravku mlijekomata.

Stočarstvo, kao i ratarstvo, koristi niz alata potrebnih za bolju, uspješniju i bržu izvedbu određene radnje. Korisnik može posjedovati niz alata koji će mu u tome pomoći, kao što su muzilice za stoku, hranilice za perad koje ravnomjerno i brzo raspoređuju hranu na velik broj peradi, te brojna druga pomagala. Potrebno je evidentirati njihovu nabavku te trenutno stanje u obliku cijene.

Na kraju, ono što bi korisniku trebalo biti najbitnije, je zakonski ispravna i regulirana prodaja poljoprivrednih proizvoda dobivenih radom na poljoprivrednim površinama i farmama. Korisnik svoje proizvode može prodati velikim trgovačkim lancima, malim lokalnim trgovinama, na štandovima sa određenih trgova (placeva) ili prodajom od kuće. Potrebno evidentirati kupca robe, vrstu robe, količinu robe te ukupno cijenu dobivenu prodajom.

**Sastavio: Marin Jurišić**

**Autorizirao:**

Prikupljena dokumentacija

Nadopuna informacija

Zaključci i prijedlozi

Komentar